EkBass/fiwiki-20250220-pages-articles huggingface dataset:
Suomen luonnonsuojelulainsäädäntö

Suomen luonnonsuojelulainsäädäntö koostuu useista laeista. Normiperusteena on 1995 alkaen ollut myös Euroopan talousyhteisön neuvoston, Euroopan yhteisön neuvoston ja Euroopan unionin neuvoston direktiivit eli sitovat lainsäädäntöohjeet, joiden sisältö on vietävä kohtuullisessa ajassa kansainväliseen lainsäädäntöön. Suomen luonnonsuojelulain ja erämaalain perusteella on noin yhdeksän prosenttia Suomen pinta-alasta suojeltua. Valtioneuvosto on hyväksynyt seitsemän luonnonsuojeluohjelmaa. ==Suomen luonnonsuojelulaki== ===Suomen luonnonsuojelualueet=== Luonnonsuojelulaki määrittää luonnonsuojelualueiksi kansallispuistot, luonnonpuistot ja muut luonnonsuojelualueet. ==Suomen erämaalaki== ===Tarkoitus=== Lain tarkoituksena on perustaa erämaa-alueita alueiden erämaaluonteen säilyttämiseksi, saamelaiskulttuurin ja luontaiselinkeinojen turvaamiseksi sekä luonnon monipuolisen käytön ja sen edellytysten kehittämiseksi. Laki kohdistuu 12 Lapissa rajattuun erämaa-alueeseen. ==Euroopan unionin voimassa olevat direktiivit== Luonnonsuojelulain 3 §:ssä todetaan Suomessa toimeenpantavaksi Euroopan yhteisön Euroopan talousyhteisön neuvoston luontodirektiivin ja lintudirektiivin. ==Kansainväliset sopimukset== Luonnonsuojelulain 4 §:ssä, että Suomessa toimeenpantavaksi Euroopan unionin noudattamien direktiivien lisäksi myös Suomen solmimat kansainväliset sopimukset, joista osa on solmittu ennen Suomen liittymistä 1. tammikuuta 1995 Euroopan unionin jäseneksi ja jotka on solmittu Euroopan talousyhteisöstä ja sen seuraajasta Euroopan yhteisöstä riippumatta. Luokka:Luonnonsuojelu Suomessa Luonnonsuojelusäädäntö
Jašltin piiri

Jašltin piiri (, ) on hallinnollinen alue Kalmukian tasavallan länsiosassa Venäjällä. Se rajoittuu pohjoisessa Kalmukian naapurialueeseen Rostovin alueeseen, idässä Prijutnin piiriin, etelässä Kalmukian naapurialueeseen Stavropolin aluepiiriin ja lännessä Gorodovikovskin piiriin. Piirin hallinnollinen keskus on Jašltin kylä. Piirin pinta-ala on 2 416 km². Vuonna 2002 piirissä oli 17 753 asukasta. Piiri on perustettu 24. tammikuuta 1938. ==Lähteet== Luokka:Kalmukian piirit
Gorodovikovskin piiri

Gorodovikovskin piiri (, ) on hallinnollinen alue Kalmukian tasavallan läntisimmässä osassa Venäjällä. Se rajoittuu lännessä ja pohjoisessa Kalmukian naapurialueeseen Rostovin alueeseen, idässä Jašltin piiriin ja etelässä Kalmukian naapurialueeseen Stavropolin aluepiiriin. Piirin hallinnollinen keskus on Gorodovikovskin kaupunki. Piirin pinta-ala on 1 099 km². Vuonna 2002 piirissä oli 19 332 asukasta. Piiri on perustettu 25. marraskuuta 1920. Gorodovikovskin piiri on Kalmukian piireistä pinta-alaltaan pienin, mutta tiheimmin asuttu. ==Lähteet== Luokka:Kalmukian piirit
Suomen luonnonsuojelulaki

Suomen luonnonsuojelulaki (, ) on Suomen luonnonsuojelulainsäädännön päälaki, jolla on liittymäkohtia moniin muihin luonnonsuojeluun liittyviin lakeihin tai direktiiveihin. Laki säädettiin alkujaan vuonna 1923, mutta sitä on sen jälkeen uudistettu ja täydennetty useasti. Luonnonsuojelulain toimeenpanoa valvoo Suomen ympäristöministeriö. Valvontaa suorittaa Suomen ympäristökeskus, siihen liittyvät alueelliset ympäristökeskukset ja kunnat. ==Lain sisältö== ===Tavoitteet ja sovellusala=== Luonnonsuojelulain tavoitteena on luonnon monimuotoisuuden ylläpitäminen, luonnonkauneuden ja maisema-arvojen vaaliminen, luonnonvarojen ja luonnonympäristön kestävän käytön tukeminen, luonnontuntemuksen ja yleisen luonnonharrastuksen lisääminen sekä luonnontutkimuksen edistäminen. Luonnonsuojelulakia sovelletaan luonnon ja maiseman suojeluun ja hoitoon. Sitä ei joitain poikkeuksia lukuun ottamatta sovelleta metsien hoitoon ja käyttöön, joihin sovelletaan pääasiassa metsälakia (1093/1996). ===Luonnonsuojelualueet=== Laki määrittää luonnonsuojelualueiksi kansallispuistot, luonnonpuistot ja muut luonnonsuojelualueet. ===Suojellut luontotyypit=== Luonnonsuojelulaissa on määrätty suojeltaviksi eräitä luontotyyppejä. Näitä ovat: # Luontaisesti syntyneet, merkittäviltä osin jaloista lehtipuista koostuvat metsiköt (Jalopuumetsiköt) # Pähkinäpensaslehdot # Tervaleppäkorvet # Luonnontilaiset hiekkarannat # Merenrantaniityt # Puuttomat tai luontaisesti vähäpuustoiset hiekkadyynit # Katajakedot # Lehdesniityt # Avointa maisemaa hallitsevat suuret yksittäiset puut ja puuryhmät === Kasvi- ja eläinlajien rauhoitus === Suomessa luonnonvaraisina esiintyvät nisäkkäät ja linnut ovat ympäristölain mukaan rauhoitettuja lukuun ottamatta riistaeläimiä, joiden metsästysajoista säädetään metsästyslaissa, sekä muutamia niin ikään metsästyslaissa lueteltuja rauhoittamattomia eläimiä. Asetuksella voidaan rauhoittaa muitakin kuin nisäkkäisiin ja lintuihin kuuluvia eläinlajeja. Laissa kielletään rauhoitettujen eläinten tahallinen tappaminen tai pyydystäminen, pesien sekä munien ja yksilöiden muiden kehitysasteiden ottaminen haltuun, siirtäminen toiseen paikkaan tai muu tahallinen vahingoittaminen sekä tahallinen häiritseminen, erityisesti eläinten lisääntymisaikana, tärkeillä muuton aikaisilla levähdysalueilla tai muutoin niiden elämänkierron kannalta tärkeillä paikoilla. Lain mukaan rauhoitettuja ovat myös sellaiset rauhoitetun linnun pesäpuut, jotka on asianmukaisesti merkitty, samoin kuin suurten petolintujen pesäpuut, joissa pesä on säännöllisessä käytössä ja selvästi nähtävissä. Luonnonsuojelulain nojalla annetulla asetuksella on myös suuri joukko kasvilajeja rauhoitettu. Rauhoitettuja kasveja tai niiden osia ei saa kerätä tai hävittää. ==Lähteet== Luokka:Suomen ympäristölaki Luokka:Luonnonsuojelu Suomessa
Frans Friberg

Frans Frithiof Ferdinand Friberg (15. heinäkuuta 1892 Kokkola – 11. joulukuuta 1921) oli suomalainen jääkärikapteeni. Hänen vanhempansa olivat tehtailija John Friberg ja Angela Lakanen. Hänet vihittiin avioliittoon vuonna 1919 Helmi Pettisen kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Friberg kävi viisi luokkaa Kokkolan ruotsalaista yhteiskoulua. ==Jääkäriaika== Tämä luotsioppilaana ja merimiehenä toiminut kokkolalainen nuorimies liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 15. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 järjestetyille Polangenin erikoiskursseille (pommarikurssi). ==Suomen sisällissota== :Katso myös: Suomen sisällissota Hän astui Suomen armeijan palvelukseen 11. helmikuuta 1918 vänrikiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 2. jääkäripataljoonan 3. komppaniaan, josta hänet siirrettiin päälliköksi 1. komppaniaan 24. huhtikuuta 1918. Hän otti osaa sisällissodan taisteluihin Lempäälässä, Kämärällä ja Viipurissa. Hän haavoittui lievästi Kämärällä 23. huhtikuuta 1918. ==Sisällissodan jälkeinen aika== Friberg siirrettiin sodan jälkeen suoritetun armeijan uudelleenjärjestelyn yhteydessä Kaartin jääkäripataljoonaan ja 27. heinäkuuta 1918 Karjalan rykmentti n:o 2:een, jonka nimi muutettiin ensin Laatokan jalkaväkirykmentti n:o 6:ksi ja myöhemmin Viipurin rykmentiksi. Hän toimi komppanianpäällikkönä eri komppanioissa. Hänet siirrettiin 19. elokuuta 1921 I Polkupyöräpataljoonaan ja sijoitettiin sen 2. komppaniaan päälliköksi. Hän toimi keväällä ja kesällä vuonna 1920 Pohjois-Aunuksen suojeluskuntain piiripäällikkönä sekä sotilasedustajana Vienan-Karjalan väliaikaisen hallituksen luona. == Lähteet == * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1892 syntyneet Luokka:Vuonna 1921 kuolleet
Rantasipit

Rantasipit (Actitis) ovat kurppien heimoon kuuluva lintusuku. Rantasipien sukuun kuuluu kaksi lajia. == Rantasipeihin (Actitis) kuuluvat lajit == *Amerikansipi (Actitis macularius) *Rantasipi (Actitis hypoleucos) == Lähteet == Luokka:Kurpat
Tselinnin piiri

Tselinnin piiri (, ) on hallinnollinen alue Kalmukian tasavallan keskiosassa Venäjällä. Se rajoittuu lännessä Kalmukian naapurialueeseen Rostovin alueeseen, pohjoisessa Kötšnrin piiriin, idässä Jaškulin piiriin, etelässä Ik Buurlin ja Prijutnin piireihin sekä Elistan kaupunkipiiriin. Piirin hallinnollinen keskus on Bulğn selänin kylä. Piirin pinta-ala on 5 258 km². Vuonna 2002 piirissä oli 19 090 asukasta. Piiri on perustettu 24. tammikuuta 1938. ==Lähteet== Luokka:Kalmukian piirit
Vadstenan luostari

Vadstenan luostari () on Vadstenan kunnassa, Itä-Götanmaalla, Ruotsissa luostarialueella sijaitseva birgittalaisluostari. Luostarialueella sijaitsee 1200-luvulla rakennettu nunnaluostari, joka muutettiin 1360-luvun lopulla Birgitta Birgerintyttären mukaan birgittalaisluostariksi. Luostarialueelle rakennettiin myös munkkiluostari, koska naiset eivät saaneet toimia pappeina. Birgittalaisluostari vihittiin käyttöön vuonna 1384. Drotsi Bo Jonsson Grip lahjoitti Vadstenan luostarille Kymijoen varrella sijaitsevan Kyminkartanon vuonna 1380. Ruotsin kuningas Juhana III ja kuningatar Katariina Jagellonica vierailivat usein Vadstenassa. Katariina Jagellonica tuki myös luostarin toimintaa. Luostari suljettiin 1500-luvun lopulla uskonpuhdistuksen myötä. Luostari on toiminut sotilassairaalana ja mielisairaalana. Nykyisin luostari on jälleen toiminnassa. Luostarialueella sijaitseva kirkko rakennettiin vuonna 1430 Birgitta Birgerintyttären antamien piirrosten ja ohjeiden mukaan. Kirkko toimii edelleen seurakunnan kirkkona. == Lähteet == == Aiheesta muualla == *Vadstenan Birgittalaisluostarin kotisivut Luostari Luokka:Vadstenan historia Luokka:Birgittalaisluostarit Luokka:Itä-Götanmaan läänin kirkot Luokka:Ruotsin luostarit Luokka:Katolinen kirkko Ruotsissa
Avenged Sevenfold (albumi)

Avenged Sevenfold on Avenged Sevenfold -yhtyeen neljäs täysimittainen albumi ja se julkaistiin 26. lokakuuta 2007. Levyllä ei varsinaisesti ole nimeä, mutta sitä kutsutaan yleisesti Self titled albumiksi. Albumi jatkaa samassa hengessä kuin yhtyeen edellinen albumi (City of Evil) samalla heavy metal/hard rock soundilla, mutta yhtye kirjoitti albumia varten jotain uutta. Kappale "A Little Piece of Heaven" on Avantgardemetallia, jonka on kirjoittanut The Rev ja Kappale "Dear God" on country rock kappale. == Kappaleet == # # # # # # # # # # == Kokoonpano == * M. Shadows – laulu * Synyster Gates – kitara, taustalaulu * Zacky Vengeance – kitara, taustalaulu * Johnny Christ – basso, taustalaulu * The Rev – rummut, taustalaulu ja laulu kappaleissa 1,3,4,8,9 == Arvostelut == * Allmusic: Allmusic review * Entertainment Weekly: BEntertainment Weekly * Imperiumi: 8/10Avenged Sevenfold – Avenged Sevenfold Viitattu 13.1.2023. * Metacritic: 56/100Metacritic aggregate * Rolling Stone: Rolling Stone * Soundi: Soundi == Lähteet == Luokka:Vuoden 2007 albumit Luokka:Avenged Sevenfoldin albumit
Maiden Japan

Maiden Japan on englantilaisen heavy metal -yhtyeen Iron Maidenin live-EP, joka julkaistiin vuonna 1981. ==Kappaleet== Kaikki kappaleet kirjoittanut Steve Harris, ellei toisin mainita. # ”Running Free” (Paul Di’Anno, Harris) # ”Remember Tomorrow” (Di’Anno, Harris) # ”Wrathchild” (Yhdysvallat, Kanadan, Argentinan, Australian, Uuden-Seelannin ja Brasilian versioissa.) # ”Killers” (Di’Anno, Harris) # ”Innocent Exile” ==Kokoonpano== *Paul Di’Anno – laulu *Dave Murray – kitara *Adrian Smith – kitara, taustalaulu *Steve Harris – bassokitara, taustalaulu *Clive Burr – rummut == Lähteet == Luokka:Vuoden 1981 EP:t Luokka:Vuoden 1981 konserttitallenteet Luokka:Iron Maidenin konserttitallenteet Luokka:Iron Maidenin EP:t
Jašlt

Jašlt (, , ) on kylä Jašltin piirissä Kalmukian länsiosassa Venäjällä. Se sijaitsee 240 kilometriä tasavallan pääkaupungista Elistasta länteen Manytš- Gudilojärven rannalla. Vuonna 2002 Jašltissa oli 4 851 asukasta. Jašlt on Jašltin piirin hallinnollinen keskus. Kylän perustivat virolaiset siirtolaiset vuonna 1877. Nykyisin heitä on siellä vielä pieni määrä (vuonna 2003 - 89 henkilöa, n 1,7% kylän asukasluvusta). ==Lähteet== Luokka:Kalmukian maantiede Luokka:Virolaisten diaspora
Prijutn

Prijutn (, ) on kylä Prijutnin piirissä Kalmukian länsiosassa Venäjällä. Se sijaitsee 70 kilometriä tasavallan pääkaupungista Elistasta länteen. Vuonna 2002 Prijutnissa oli 5 785 asukasta. Prijutn on Prijutnin piirin hallinnollinen keskus. ==Lähteet== Luokka:Kalmukian maantiede
Ramsarin sopimuksen A-tyypin vesiperäiset alueet

Ramsarin sopimuksen A-tyypin vesiperäiset alueet ovat Ramsarin sopimuksessa luokiteltuja vesiperäisiä alueita, joihin kuuluu merialueita ja merenlahtia. Tyyppiin kuuluvat pysyvästi matalat merialueet, jotka useissa tapauksissa laskuveden aikaan ovat syvyydeltään matalampia kuin kuusi metriä. Niihin kuuluu merenlahtia ja salmia. ==A-tyypin alueet Suomessa== *Hangon ja Tammisaaren lintuvedet *Hailuoto ==A-tyypin alueet Leningradin alueella== *Koiviston saaret *Kurkolanniemi *Lepäsi ==A-tyypin alueet Virossa== ==Katso myös== *Ramsarin sopimuksen vesiperäiset alueet luokka:Ramsarin sopimus
Lehtokurpat

Lehtokurpat (Scolopax) on kurppien heimoon kuuluva lintusuku. Lehtokurppien sukuun kuuluu sekä BirdLife Suomen että ITIS:n mukaan kahdeksan lajia. == Lehtokurppiin (Scolopax) kuuluvat lajit == *Amerikanlehtokurppa (Scolopax minor) *Celebesinkurppa (Scolopax celebensis) *Filippiinienkurppa (Scolopax bukidnonensis) *Lehtokurppa (Scolopax rusticola) *Molukkienkurppa (Scolopax rochussenii) *Riukiunkurppa (Scolopax mira) *Sundankurppa (Scolopax saturata) *Uudenguineankurppa (Scolopax rosenbergii) == Lähteet == * *ITIS: Scolopax Luokka:Kurpat
Tony Odorisio

Tony Odorisio (s. 30. huhtikuuta 1985 Omaha, Nebraska, Yhdysvallat) on yhdysvaltalainen jalkapalloilija. Odorisio pelasi Creightonin yliopiston joukkueessa NCAA-yliopistoliigaa vuosina 2003–2006 ja PDL-kesäliigaa Des Moines Menacessa vuosina 2004–2005. Kaudella 2008 Odorisio pelasi Suomen Veikkausliigassa. Hän kävi aluksi Hakan testissä, mutta teki lopulta sopimuksen KooTeePeen kanssa helmikuussa 2008. == Lähteet == == Aiheesta muualla == * Odorisio KooTeePeen sivustolla * Odorisio Veikkausliigan sivustolla Luokka:Yhdysvaltalaiset jalkapalloilijat Luokka:Vuonna 1985 syntyneet Luokka:Elävät henkilöt
Debra Wilson

Debra Renee Wilson Skelton (s. 26. huhtikuuta 1962 New York) on yhdysvaltalainen koomikko ja näyttelijä, joka tunnetaan parhaiten roolistaan komediasarjassa MADtv. == Varhainen ura == Debra Wilson syntyi ja kasvoi New Yorkissa. Hän opiskeli näyttelijäksi ja sai pian TV- ja radiorooleja. Hänen TV-debyyttinsä oli ohjelmassa The Apollo Comedy Hour. Sen jälkeen hän alkoi tehdä klubiesiintymisiä ja tv-esiintymisiä. == Ura == Wilson oli yksi MADtv:n alkuperäisjäsenistä, kun se alkoi pyöriä vuonna 1995. MADtv oli kolmas sarja jossa hän esiintyi. Wilson loi joitakin ohjelman menestyksekkäimpiä hahmoja. Hän esitti ohjelmassa monia julkisuuden henkilöitä, joita olivat esimerkiksi Oprah Winfrey, Whitney Houston, Macy Gray, Mariah Carey ja Beyoncé Knowles. Wilson lähti MADtv:stä kahdeksannen kauden jälkeen. Hän myös esitti Oprah Winfreytä elokuvassa Scary Movie 4. Wilson on myös tehnyt paljon äänirooleja tv-sarjoihin ja peleihin. == Perhe == Debra Wilson on naimisissa ohjaaja Cliff Skeltonin kanssa. Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Vuonna 1962 syntyneet Luokka:Elävät henkilöt
Ik Buurl

Ik Buurl (, ) on kylä Ik Buurlin piirissä Kalmukian eteläosassa Venäjällä. Se sijaitsee 75 kilometriä tasavallan pääkaupungista Elistasta etelään. Vuonna 2002 Ik Buurlissa oli 3 810 asukasta. Ik Buurl on Ik Buurlin piirin hallinnollinen keskus. ==Lähteet== Luokka:Kalmukian maantiede
Ik Tsarŋ

Ik Tsarŋ (, ) on kylä Oktjabrin piirissä Kalmukian eteläosassa Venäjällä. Se sijaitsee 276 kilometriä tasavallan pääkaupungista Elistasta koilliseen. Vuonna 2002 Ik Tsarŋissa oli 5 070 asukasta. Ik Tsarŋ on Oktjabrin piirin hallinnollinen keskus. ==Lähteet== Luokka:Kalmukian maantiede
Karikukot

Karikukot (Arenaria) ovat kurppien heimoon kuuluva lintusuku. Karikukkojen sukuun kuuluu kaksi lajia. == Karikukkoihin (Arenaria) kuuluvat lajit == *Alaskankarikukko (Arenaria melanocephala) *Karikukko (Arenaria interpres) == Lähteet == Luokka:Kurpat sv:Svart roskarl
Arenaria

Arenaria on tieteellinen suvun nimi, joka voi tarkoittaa lintu- tai kasvisukua. * Karikukot (Arenaria), kurppien suku * Suomuarhot eli arhot (Arenaria), kohokkikasvisuku (Caryophyllaceae)
Piazza Navona

Piazza Navona on aukio Roomassa. Alun perin paikalla oli keisari Domitianuksen 1. vuosisadalla rakennuttama stadion Circus agonalis, jonka pohjakaavaa nykyinen aukio ja sitä reunustavat korttelit noudattavatSamuel Ball Platner: A Topographical Dictionary of Ancient Rome (1929), haettu 9.1.2009 "The Piazza Navona, the largest in the city, now called officially Circo Agonale, preserves almost exactly the shape and size of the stadium. The piazza itself corresponds closely with the arena, the length of which seems to have been about 250 metres, and the surrounding buildings stand on the ruins of the cavea.", ja jonka nimestä Navona on johdettu. Aukion laidoilla on useita barokkityylisiä palatseja, kuten Palazzo Massimo alle Colonne ja Palazzo Madama. Piazza Navonaa hallitsee Sant’Agnese in Agonen kirkko, joka on Girolamo Rainaldin, Francesco Borrominin ja Carlo Rainaldin työtä (1652–1672). Aukion keskellä on kolme suihkulähdettä, joista suurin on Berninin suunnittelema Fontana dei Quattro Fiumi (1651). Kaksi muuta suihkulähdettä ovat Giacomo della Portan Fontana di Nettuno (1574) ja Fontana del Moro (1576). Piazza Navonalla järjestettiin 1800-luvulle saakka niin sanotut "vesikisat", joiden aikana aukio täytettiin vedellä ja ylimystö ajeli siellä vaunuillaan. == Lähteet == == Aiheesta muualla == * Livekuvaa Piazza Navonalta Luokka:Rooman aukiot
Fort Henry (Kanada)

Fort Henry on linnoitus Kingstonissa, Kanadassa. Se sijaitsee lähellä Cataraqui-joen suuta, jossa se virtaa Saint Lawrence -jokeen. Fort Henry rakennettiin vuosien 1832–1837 korvaamaan vuoden 1812 sotaa varten rakennettua aiempaa linnoitusta. Se rakennettiin suojaamaan Port Frederickin laivaston telakkaa, Rideaun kanavan suuta ja Kingstonin kaupunkia, joka oli merkittävä välietappi kauppareitillä Montréalista länteen. Britannian armeija käytti Fort Henryä varuskuntanaan vuoteen 1870, jolloin brittiläiset joukot vedettiin Kanadasta. Kanadalaisia joukkoja Fort Henryssä oli vuoteen 1891. Ensimmäisen maailmansodan aikana linnoitus kunnostettiin pinnallisesti ja sitä käytettiin poliittisten vankien eristysleirinä. Ensimmäisen maailmansodan jälkeen linnoitus ränsistyi, kunnes se palautettiin aiempaan tilaansa vuosina 1936–1938 projektissa, joka maksoi yli miljoonaa dollaria. Vuonna 1938 Kanadan pääministeri William Lyon Mackenzie King avasi linnoituksen museona ja historiallisena alueena. Toisen maailmansodan aikana Fort Henrystä tehtiin sotavankileiri, ja museona se avattiin uudestaan vuonna 1948. Fort Henry on nykyään suosittu matkakohde. Linnoituksen kuuluisin tapahtuma on yliopisto- opiskelijoiden esittämä Fort Henry Guard, joka on tulkinta 1860-luvun brittiläisten joukkojen toiminnasta linnoituksessa. == Lähteet == == Aiheesta muualla == Luokka:Kanadan linnoitukset Luokka:Kanadan museot Luokka:Ontario
Jamie Waylett

Jamie Michael Waylett (s. 21. heinäkuuta 1989 Lontoo, Englanti) on englantilainen näyttelijä, joka on näytellyt Harry Potter -elokuvissa Vincent Crabbea. Hän oli koe-esiintymisessä alun perin Dudley Dursleyn rooliin, mutta sai Vincent Crabben roolin. Waylett on joutunut usein tekemisiin poliisin kanssa. Maaliskuussa 2009 poliisi pysäytti ja tutki Waylettin auton löytäen teräaseen ja kahdeksan pussia kannabista. Kotietsinnöissä löydettiin lisää kannabista, yhteensä 2 000 punnan edestä. Hänet tuomittiin lopulta 120 tunniksi yhdyskuntapalveluun. Elokuussa 2011 Waylett pidätettiin epäiltynä mellakoinnista ja polttopullon hallussapidosta Lontoon mellakoissa, ja maaliskuussa 2012 hän sai mellakoihin osallistumisesta kahden vuoden vankilatuomion. Waylett esiintyi kuudessa Harry Potter -elokuvassa, ennen kuin menetti roolinsa vuonna 2009 saadun tuomion myötä. ==Filmografia== Vuosi Nimi Alkuperäinen nimi Rooli/tehtävä Laji 2001 Harry Potter ja viisasten kivi Harry Potter and the Sorcerer's Stone Vincent Crabbe Elokuva 2002 Harry Potter ja salaisuuksien kammio Harry Potter and the Chamber of Secrets Vincent Crabbe Elokuva 2004 Harry Potter ja Azkabanin vanki Harry Potter and the Prisoner of Azkaban Vincent Crabbe Elokuva 2005 Harry Potter ja liekehtivä pikari Harry Potter and the Goblet of Fire Vincent Crabbe Elokuva 2007 Harry Potter ja Feeniksin kilta Harry Potter and the Order of the Phoenix Vincent Crabbe Elokuva 2009 Harry Potter ja puoliverinen prinssi Harry Potter and the Half- Blood Prince Vincent Crabbe Elokuva ==Lähteet== ==Aiheesta muualla== * Luokka:Englantilaiset näyttelijät Luokka:Vuonna 1989 syntyneet Luokka:Elävät henkilöt
Bocca della Verità

Bocca della Verità eli Totuuden suu on marmorinen korkokuva tai patsaan fragmentti Rooman keskustassa, 500-luvulta peräisin olevan Santa Maria in Cosmedin -kirkon portiikkikäytävässä Aventinuksen kaupunginosassa. Korkokuva esittää miehen kasvoja, ja sen silmät ja suu ovat ammottavia aukkoja. Se lienee fragmentti pakanallisen ajan suihkulähteestä. Toisen olettaman mukaan se on saattanut olla viemärinluukku . Korkokuvasta tuli merkittävä turistinähtävyys keskiajalla, kun levisi legenda, että jos puhuja pitää kättään korkokuvan suussa, korkokuva puraisee häneltä sormet poikki jos puhuja päästää suustaan valheen. == Lähteet == == Aiheesta muualla == Luokka:Rooman rakennukset ja rakennelmat Luokka:Italian patsaat ja veistokset
Fort Henry

Fort Henry voi tarkoittaa seuraavia asioita: *Fort Henry, linnoitus Kingstonissa, Kanadassa *Fort Henry, linnoitus, joka sijaitsi lähellä nykyistä Wheelingin kaupunkia, Yhdysvalloissa *Fort Henry, paikka Yhdysvalloissa, jossa käytiin sisällissodan Fort Henryn taistelu *Fort Henry, Studlandiin, Englantiin, Normandian maihinnousua varten rakennettu harjoituslinnoitus
Bidee

Bidee () on alapesuun tarkoitettu pesuallas, jossa vaakasuoraan tuleva vesisuihku helpottaa sukuelinten ja peräaukon pesemistä ja muita istumahuuhteluja. Pohjoismaissa yleistyvä, wc-istuimella käytettävä käsisuihku on vähentänyt varsinaisten bideealtaiden suosiota entisestään; muualla Euroopassa ja Yhdysvalloissa altaat ovat yleisempiä. Allasmallinen bidee toimii myös alueilla, joissa hanaveden vaihteleva paine estää veden lämpötilan tarkan säätämisen. Tarvittaessa lämmintä vettä voi tuoda vaikka erillisellä astialla. Bideen kehityshistoria alkaakin matalalle telineelle nostetusta pesuvadista. Viemäriverkkoon liitettävä bidee on ranskalainen keksintö 1600- tai 1700-luvulta. Nykyään bidee on integroitu japanilaiseen wc-istuimeen, washlettiin. == Lähteet == == Aiheesta muualla == Luokka:Rakennuksen vesi- ja viemärijärjestelmät Luokka:Seulonnan keskeiset artikkelit
William H. Dana

William Harvey ”Bill” Dana (3. marraskuuta 1930 Pasadena, Kalifornia – 6. toukokuuta 2014 Phoenix, Arizona) oli yhdysvaltalainen koelentäjä. Hän palveli neljä vuotta lentäjänä Yhdysvaltain ilmavoimissa. Dana liittyi NASAan saatuaan filosofian maisterin tutkinnon teknisessä ilmailusuunnittelussa Etelä- Kalifornian yliopistossa 1958. ==Lähteet== Luokka:Yhdysvaltalaiset avaruuslentäjät Luokka:Yhdysvaltalaiset koelentäjät Luokka:Vuonna 1930 syntyneet Luokka:Vuonna 2014 kuolleet
Farid Ahmadi

Farid Ahmadi (s. 6. helmikuuta 1988) on afganistanilainen jalkapalloilija, pelipaikaltaan keskikenttäpelaaja. Hänen nykyinen seuransa on Kandahar Aryan, jossa hän on pelannut koko uransa. Luokka:Afganistanilaiset jalkapalloilijat Luokka:Vuonna 1988 syntyneet Luokka:Elävät henkilöt
Martello-torni

thumb|180px|Martello-torni Etelä-Afrikassa Martello-tornit ovat pieniä puolustuslinnoituksia, joita Brittiläinen imperiumi rakensi useisiin valtiohin Napoleonin sotien aikana ja sen jälkeen. Martello-tornit olivat korkeimmillaan 12-metrisiä ja kolmikerroksisia. Normaalisti torniin oli sijoitettu upseeri ja 15–25 sotilasta. Tornien pyöreä muoto ja paksut masiivimuuratut muurit tekivät niistä tykkitulen kestäviä. Tornin tasaiselle huipulle puolestaan pystyi asettamaan yhden raskaan tykin. Sieltä sillä oli hyvä mahdollisuus ampua mihin suuntaan tahansa. Joissakin torneissa oli lisäksi vallihauta antamaan lisäsuojaa. Martello-torneja käytettiin 1800-luvulla, mutta niistä tuli vanhentuneita, kun kehitettiin voimakkaammat rihlatut tykit. Useimmat martello-tornit ovat edelleen pystyssä ja monet niistä ovat nykyään historiallisia monumentteja. Luokka:Tornit Luokka:Linnoitukset Luokka:Yhdistyneen kuningaskunnan sotahistoria
Hexic

Hexic on pulmapeli, jossa pelaajan tulee muodostaa erilaisia kuvioita kuusikulmaisia palasia pyörittämällä. Peli-idean on kehittänyt Tetriksen suunnittelijana tunnettu Aleksei Pažitnov. Peli julkaistiin aluksi MSN Games -palvelussa ilmaisversiona ja maksullisena deluxe-versiona. Myöhemmin siitä on kehitetty Xbox 360 -versiot Hexic HD ja Hexic 2. Hexic HD on esiasennettuna kaikissa kovalevyllisissä Xbox 360 -malleissa. == Saavutukset Hexic HD:ssä == Hexic HD on varsin vaativa peli. Saavutuksia on Arcade-pelille normaalit 12 kpl, joista saa 200 GS. Saavutuksista vaikeimmat ovat niin vaativia, että peli on luokiteltu netin saavutusneuvontasivustoilla miltei mahdottomaksi saada täydet 200 GS. Peli esiintyy vähäisesti kaikki saavutukset pelattuna saavutustilastopalveluissa, vaikka sitä on pelattu paljon kiintolevyllä mukanatulon takia. == Lähteet == * Achieve 360 Points * Xbox 360 Achievements Luokka:Pulmapelit Luokka:Xbox 360 Live Arcade -pelit Luokka:Vuoden 2005 videopelit
Kuovit

Kuovit (Numenius) on kurppien heimoon kuuluva lintusuku. Kuovien sukuun kuuluu kahdeksan lajia. == Kuoveihin (Numenius) kuuluvat lajit == *Alaskankuovi (Numenius tahitiensis) *Amerikankuovi (Numenius americanus) *Eskimokuovi (Numenius borealis) *Kaitanokkakuovi (Numenius tenuirostris) *Kuovi (Numenius arquata) *Ohotankuovi (Numenius madagascariensis) *Pikkukuovi (Numenius phaeopus) *Taigakuovi (Numenius minutus) == Lähteet == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Numenius *
MADtv

MADtv on yhdysvaltalainen komediasarja, jota esitettiin vuosina 1995–2009 ja 2016. Sarja perustuu huumorilehteen Mad, jolta tuottaja David Salzman ja musiikkialan vaikuttaja Quincy Jones ostivat nimen käyttöoikeudet televisiosarjaansa. Sarjassa tehdään eniten pilaa julkisuuden henkilöistä, kuten esimerkiksi Oprah Winfreysta ja John Maddenista. Sarjassa on näytellyt vuosien varrella erittäin monta näyttelijää. Yhdysvalloissa sarjaa esitti televisiokanava Fox, Suomessa taas Sub. Sarjan ensimmäinen jakso esitettiin 14. lokakuuta 1995. MADtv:tä tehtiin 15 tuotantokauden aikana yhteensä 329 jaksoa. Fox lopetti sarjan tilaamisen loppuvuonna 2008, koska sen tuottamista pidettiin liian kalliina. Rahoituksen lisäksi sarjan markkinointi oli haastavaa, koska sitä verrattiin naapurikanavilla lähetettyyn Saturday Night Liveen. Salzman yritti lopettamispäätöksen jälkeen saada sarjan jonkin toisen televisiokanavan ohjelmistoon, mutta tuloksetta. Sarjan viidestoista ja samalla viimeinen tuotantokausi esitettiin Yhdysvalloissa uudella näyttelijäkaartilla 26. heinäkuuta 2016 lähtien. Viimeisellä tuotantokaudella tunnin mittaisia jaksoja esitettiin yhteensä kahdeksan. Viimeinen jakso esitettiin 27. syyskuuta 2016. == Näyttelijät == Näyttelijä Vuosina Carlie Craig 2016 Chelsea Davison 2016 Jeremy D. Howard 2016 Amir K. 2016 Lyric Lewis 2016 Piotr Michael 2016 Michelle Ortiz 2016 Adam Ray 2016 == Aikaisempien tuotantokausien näyttelijöitä == Luettelossa on viimeisen tuotantokauden näyttelijät: Näyttelijä Vuosina Arden Myrin 2005-2009 Bobby Lee 2001–2009 Crista Flanagan 2005–2009 Johny A. Sanchez 2007–2009 Keegan-Michael Key 2004–2009 Nicole Parker 2003–2009 Eric Price 2008–2009 Lauren Pritchard 2008–2009 Matt Braunger 2008–2009 Erica Ash 2008–2009 Kaikkiaan 12 näyttelijää on tehnyt MADtv:ssä yli sata jaksoa. Seuraavassa lista eniten jaksoja tehneistä näyttelijöistä. Näyttelijä Jaksomäärä Michael McDonald 238 Aries Spears 198 Debra Wilson 196 Mo Collins 150 Bobby Lee 146 Nicole Sullivan 140 Alex Borstein 121 Will Sasso 121 Stephnie Weir 120 Frank Caliendo 117 Phil LaMarr 112 Ike Barinholtz 112 == Lähteet == == Aiheesta muualla == * Luokka:1990-luvun yhdysvaltalaiset komediasarjat Luokka:2000-vuosikymmenen yhdysvaltalaiset komediasarjat Luokka:2010-luvun yhdysvaltalaiset komediasarjat Luokka:Satiirisarjat Luokka:Mad Luokka:Foxin televisio-ohjelmat Luokka:The CW:n televisio-ohjelmat
Yöllinen siemensyöksy

Yöllisessä siemensyöksyssä () mies kokee siemensyöksyn tahattomasti yöllä nukkuessaan. Yölliset siemensyöksyt ovat yleisiä varsinkin nuorilla miehillä, mutta niitä voi kuitenkin esiintyä vanhempanakin. Usein miehen ensimmäinen siemensyöksy tapahtuu yöllä. Yöllistä siemensyöksyä voivat edeltää seksuaalisuuteen liittyvät unet eli niin sanotut märät unet. ==Lähteet== Luokka:Seksuaalisuus Luokka:Siemenneste Luokka:Uni
Nadežda Olizarenko

Nadežda Fjodorova Olizarenko (; o.s. Мушта, Mušta; 28. marraskuuta 1953 Brjansk – 17. helmikuuta 2017 Odessa) oli Neuvostoliittoa edustanut keskimatkojen juoksija ja olympiavoittaja. Olizarenko, silloiselta tyttönimeltään Mušta, saavutti ensimmäisissä aikuisten arvokilpailuissaan, 1978 Prahan EM-kisoissa hopeamitalin sekä 800 metriltä että naisten pitkästä viestistä. Vuonna 1980 Olizarenko oli huippukunnossa. 12. kesäkuuta hän juoksi Moskovassa uuden maailmanennätyksen 1.54,85. Samana kesänä 27. heinäkuuta Moskovan olympialaisissa hän voitti kultamitalin uudella maailmanennätysajalla 1.53,43, mikä on yhä kaikkien aikojen toiseksi nopein aika Jarmila Kratochvílován maailmanennätyksen jälkeen. Moskovan kisoista hän saavutti myös pronssimitalin 1 500 metrin juoksussa. 1985 EM-hallikisoissa Olizarenko saavutti hopeaa 800 metrillä Ella Kovacsin takana. Seuraavana vuonna Stuttgartin EM-kisoissa hän voitti kultamitalin ajalla 1.57,15. ==Lähteet== ==Aiheesta muualla== * * http://www.peoples.ru/sport/atlete/olizarenko/index.html Luokka:Neuvostoliittolaiset keskimatkojen juoksijat Luokka:Neuvostoliittolaiset olympiavoittajat Luokka:Vuonna 1953 syntyneet Luokka:Vuonna 2017 kuolleet
Kötšnr

Kötšnr (, ) on kylä Kötšnrin piirissä Kalmukian pohjoisosassa Venäjällä. Se sijaitsee 120 kilometriä tasavallan pääkaupungista Elistasta pohjoiseen. Vuonna 2002 Kötšnrissa oli 3 938 asukasta. Kötšnr on Kötšnrin piirin hallinnollinen keskus. ==Lähteet== Luokka:Kalmukian maantiede
Sadovoje

Sadovoje ( ja ) on kylä Sarpinskin piirissä Kalmukian tasavallan pohjoisosassa Venäjällä. Se sijaitsee 177 kilometriä tasavallan pääkaupungista Elistasta pohjoiseen. Vuonna 2002 Sadovojessa oli 6 505 asukasta. Sadovoje on Sarpinskin piirin hallinnollinen keskus. ==Lähteet== Luokka:Kalmukian maantiede
Bağ Dörvd

Bağ Dörvd (, ) on kylä Bağ Dörvdin piirissä Kalmukian pohjoisosassa Venäjällä. Se sijaitsee 204 kilometriä tasavallan pääkaupungista Elistasta pohjoiseen. Vuonna 2002 Bağ Dörvdissa oli 5 980 asukasta. Bağ Dörvd on Bağ Dörvdin piirin hallinnollinen keskus. ==Lähteet== Luokka:Kalmukian maantiede
Pomarkun taistelut

Pomarkun taistelut käytiin Suomen sisällissodassa 25. helmikuuta – 9.maaliskuuta 1918. Vastakkain olivat valkoisten Satakunnan Ryhmä ja Porin rintaman punaiset, komentajinaan ensin Kustaa Salminen Helsingistä ja sittemmin toimittaja Hannes Uksila. Punaiset yrittivät Noormarkusta käsin useaan otteeseen vallata Pomarkun kirkonkylän, mutta kärsivät kaksi kertaa tappion ja joutuivat perääntymään menetettyään useita kaatuneita. Taisteluun otti osaa Helsingin punakaartilaisia. Taistelut päättyivät valkoisten voittoon. ==Punaisten saapuminen 21. helmikuuta== Punaisten osasto saapui Noormarkun suunnasta Pomarkkuun ja jakaantui kahdeksi eri osastoksi. Paikkakunnalla olleet kymmenkunta suojeluskuntalaista vetäytyivät Kankaanpäähän ilmoittamaan tilanteesta. Pimeässä yhteyden valkoisiin kadottaneet punakaartin osat aloittivat sekavassa tilanteessa taistelun keskenään sillä seurauksella, että kaksi punakaartilaista sai surmansa. ==Taistelu 25. helmikuuta == Satakunnan Ryhmän komentaja Ernst Linder päätti vallata Pomarkun. Porin Rykmentin 2. komppanian oli määrä hyökätä Leväsjoen suunnalta ja katkaista punaisten vetäytyminen Noormarkkuun ja Kiilholmaan samanaikaisesti kun 1. komppania hyökkäisi idästä kirkolle. Punaisilla oli taistelussa mukanaan tykki, joka sijaitsi Noormarkun tien varrella, noin parin kilometrin päässä kirkolta. Taisteluun osallistui myös aluksi reservissä ollut Porin Rykmentin 5. komppania. Taistelu päättyi valkoisten voittoon. Taistelussa kaatui 10 valkoista sekä punaisia eri lähteiden mukaan 20-30, joukossa myös venäläisiä. Punaiset ehtivät paetessaan ottaa osan kaatuneistaan mukaan. Osa haudattiin Pomarkun kirkkomaahan yhteishautaan. ==Punaiset yrittävät vastahyökkäystä 9. maaliskuuta == Jälleen Noormarkun suunnasta hyökänneet punaiset yrittivät Pomarkun takaisinvaltausta, mutta valkoiset torjuivat hyökkäyksen. Taistelussa kaatui 2 valkoista ja punaisia useita kymmeniä. ==Muistomerkki== Vapaussodan Satakunnan perinneyhdistys on kiinnittänyt Riutantiellä olevaan kiveen taisteluiden muistolaatan. Taistelun jälkiä on näkyvissä myös itse kirkossa. Vapaussodan Varsinais-Suomen perinneyhdistys on hankkinut Honkakosken taistelun muistomerkin vanhan Porintien kallioleikkaukseen, Rosendahlin ahteeseen. Turun komppania (vain 40 miestä) eli Porin Rykmentin 5. komppania sai siellä tulikasteensa 22. helmikuuta 1918. Paikalla on kiveen kiinnitetty muistolaatta. Muistomerkille on valtatie 23:lta opasteviitta, josta muistomerkille on sadan metrin matka. == Lähteet == Luokka:Satakunnan rintaman taistelut Taistelut Luokka:Satakunnan historia
Tsağan Amn

Tsağan Amn (, ) on kylä Üstinskin piirissä Kalmukian pohjoisosassa Venäjällä. Se sijaitsee 290 kilometriä tasavallan pääkaupungista Elistasta koilliseen. Vuonna 2002 Tsağan Amnissa oli 5 926 asukasta. Tsağan Amn on Üstinskin piirin hallinnollinen keskus. ==Lähteet== Luokka:Kalmukian maantiede
Komsomolsk (Kalmukia)

Komsomolsk (, ) on kylä Harğazrin piirissä Kalmukian eteläosassa Venäjällä. Se sijaitsee 204 kilometriä tasavallan pääkaupungista Elistasta itään. Vuonna 2002 Komsomolskissa oli 3 983 asukasta. Komsomolsk on Harğazrin piirin hallinnollinen keskus. ==Lähteet== Luokka:Kalmukian maantiede
Toinen Henokin kirja

Toinen Henokin kirja (myös Henokin salaisuudet) on juutalainen pseudepigrafi, jonka kirjoittajaa ja kirjoitusajankohtaa ei tunneta varmuudella. Tutkijat ovat esittäneet ajankohdaksi 30–72, mutta kirjaa on esitetty kirjoitetuksi vasta 1100–1500 luvuilla. Kirja on säilynyt vain muinaiskirkkoslaavin kielellä kahtena eri versiona, mutta se on tutkijoiden mukaan käännetty kreikasta. Kirjassa on joitakin seemiläisiä sanoja, jotka viittaavat mahdollisuuteen, että kreikkalainen versio olisi käännetty hepreasta tai arameasta. Kirja on mahdollisesti kirjoitettu 100–200-luvuilla juutalaiskristityssä perinteessä, joka halusi luoda 1. Henokin kirjalle kristityn vastineen. Kirja kuvailee Henokin taivaassa viettämää aikaa, jolloin hänet viedään taivaan seitsemään osastoon. Taivaasta hän palaa kirjan mukaan 30:ksi päiväksi Maan päälle kertoakseen lapsilleen taivaassa oppimiaan asioita. == Katso myös == *Kolmas Henokin kirja == Lähteet == == Aiheesta muualla == * Heenokin kirjat * Toinen Eenokin kirja suomennettuna Luokka:Vanhan testamentin apokryfit
One Day It Will Please Us to Remember Even This

One Day It Will Please Us to Remember Even This on New York Dollsin studioalbumi, joka julkaistiin 25. heinäkuuta 2006. Se on yhtyeen ensimmäinen studiolevy ryhmän vuonna 2003 käynnistyneen uudelleenaktivoitumisen jälkeen. Edellisestä studioalbumista, Too Much Too Soon, oli uuden levyn ilmestyessä kulunut jo 32 vuotta, joskin vuosina 1977–2004 yhtyeen tuotantoa julkaistiin lukuisilla kokoelmalevyillä. Albumin nimi viittaa Vergiliuksen runoelmaan Aeneis. Levyn tekemiseen osallistui yhtyeen jäsenten lisäksi muutamia tunnettuja vierailevia artisteja, kuten Iggy Pop ja Michael Stipe. Albumista julkaistiin myös erikoispainos, joka sisältää bonuskappaleen ”Seventeen”. Japanissa julkaistuun versioon sisältyy bonuskappale ”Beauty School”. == Kappaleet == Ellei toisin ole mainittu, sanoitukset on kirjoittanut David Johansen ja sävellykset on tehnyt Sylvain Sylvain. # # # # # # # # # # # # # ;Limited Edition # * Seventeen ;Japanin painos # * Beauty School == Kokoonpano == === Yhtye === * David Johansen – laulu * Sylvain Sylvain – kitara * Steve Conte – kitara * Sami Yaffa – basso * Brian Delaney – rummut * Brian Koonin – piano === Vierailevat muusikot === * Bo Diddley – kitara kappaleessa ”Seventeen” * Colin Douglas – lyömäsoittimet ja congarummut kappaleessa ”Dance Like a Monkey” * Andy Snitzer – saksofoni kappaleessa ”Maimed Happiness” * Iggy Pop – laulu kappaleessa ”Gimme Luv and Turn on the Light” * Michael Stipe – laulu kappaleessa ”Dancing on the Lip of a Volcano” * Tom Gabel – laulu kappaleessa ”Punishing World” * Laura Jane Grace – laulu kappaleessa ”Punishing World” === Tuotanto === * Jack Douglas – tuottaja, miksaaja * Jay Messina – äänittäjä * Greg Calbi – masteroija * Sebastian Cotrone – avustava äänittäjä * Blake Douglas – Pro Tools -äänittäjä == Arvostelut == * AllMusic: Allmusic review * The Modern Music: 8/10The Modern Music: Album review * The Observer: The Observer: Album review * Christgau’s Consumer Guide: A+Robert Christgau review * Rolling Stone: Rolling Stone: Album review == Lähteet == Luokka:Vuoden 2006 albumit Luokka:New York Dollsin albumit
Kuirit

Kuirit (Limosa) ovat kurppien heimoon kuuluva lintusuku. Kuirien sukuun kuuluu neljä lajia. == Kuireihin (Limosa) kuuluvat lajit == *Eskimokuiri (Limosa haemastica) *Mustapyrstökuiri (Limosa limosa) *Punakuiri (Limosa lapponica) *Ruostekuiri (Limosa fedoa) == Lähteet == Luokka:Kurpat
Ligatuuri (soittimen osa)

Ligatuuri eli kiristin on väline, jonka tehtävä on pitää lehdykkä kiinni joidenkin puupuhaltimien, kuten saksofonin tai klarinetin suukappaleessa. Ligatuuri on useimmiten valmistettu messingistä, ja se voidaan pinnoittaa esimerkiksi kullalla, hopealla tai nikkelillä. Ligatuureja on valmistettu myös esimerkiksi langasta, nahasta ja muovista. Luokka:Puhallinsoittimet
Valerio Arri

Valerio Arri (22. kesäkuuta 1892 - 2\. heinäkuuta 1970) oli italialainen kestävyysjuoksija ja olympiamitalisti. Hän voitti pronssia maratonilta Antwerpenin olympialaisista 1920 Jüri Lossmannin ja Hannes Kolehmaisen jälkeen juostuaan ajan 2.36.32,8. ==Lähteet== *sports-reference.com, Valerio Arri Luokka:Italialaiset kestävyysjuoksijat Luokka:Italialaiset olympiamitalistit Luokka:Vuonna 1892 syntyneet Luokka:Vuonna 1970 kuolleet
Mazda E-1600

Mazda E-1600 on Mazdan ensimmäinen Euroopan markkinoilla myyty pakettiauto, jota valmistettiin vuosina 1978–1984. E-1600:n 1,6-litrainen moottori on etuistuinten alla. E-1600 Luokka:Pakettiautot Luokka:1970-luvun autot Luokka:1980-luvun autot
Keskitriaskausi

Keskitriaskausi, lyhenne Tr2, oli triaskauden keskimmäinen epookki, joka tunnetaan Euroopan kerrostumissa myös nimellä Muschelkalk. Kausi oli 245 ± 1,5 - 228 ± 2 miljoonaa vuotta sitten.Major subdivisions of the Triassic System Encyclopedia Britannica Epookilla eli esimerkiksi nisäkkäiden kantamuotoja terapsideja. Varhaisimmat dinosaurukset elivät keskitriaksen alkupuolella, Anisus-vaiheessa. == Keskitriaskauden jako == *Anisus-vaihe 245 ± 1,5 237 ± 2 miljoonaa vuotta sitten *Ladini-vaihe 237 ± 2 - 228 ± 2 miljoonaa vuotta sitten kaudella eli dicynodontteja == Lähteet == Luokka:Triaskausi
Otohime

Otohime eli Toyotama-hime on kuvitteellinen prinsessa ja jumalatar japanilaisessa mytologiassa, merenjumala Ryūjin vanhin tytär. Tarinban mukaan Otohime meni naimisiin Hōri-metsästäjän kanssa ja synnytti pojan, josta tuli ensimmäisen keisarin, Jinmun, isä. Synnytettyään poikansa Otohime muuttui lohikäärmeeksi ja lensi pois. Encyclopedia Mythica Otohimen mukaan on nimetty laite, joka tuottaa ääniä, joilla häveliäät henkilöt voivat peittää vessassakäyntinsä äänet japanilaisessa käymälässä. Otohime-laitteen nimi kirjoitetaan jumalattaren nimestä poiketen merkillä, joka tarkoittaa ääntä. == Lähteet == Luokka:Šintolaiset kamit
Töpökurpat

Töpökurpat (Coenocorypha) ovat kurppien heimoon kuuluva lintusuku. Töpökurppien sukuun kuuluu BirdLife Suomen mukaan kolme lajia. == Töpökurppalajit == *Chathamintöpökurppa (Coenocorypha pusilla) *Snaresintöpökurppa (Coenocorypha huegeli) *Töpökurppa (Coenocorypha aucklandica) == Lähteet == Luokka:Kurpat
Angolan koripallomaajoukkue

Angolan koripallomaajoukkue edustaa Angolaa miesten koripallon maajoukkuekilpailuissa. Sitä hallinnoi Federação Angolana de Basquetebol. Angola on ollut FIBA:n jäsen vuodesta 1979 lähtien. Angola on Afrikan menestynein maa koripallossa. Se on selviytynyt miesten olympiaturnaukseen viisi kertaa peräkkäin Barcelonasta 1992 lähtien. Paras sijoitus on Barcelonan kisojen kymmenes sija. MM-kilpailuissa Angola on esiintynyt seitsemästi ollen parhaimmillaan kymmenes Japanissa 2006. Afrikan-mestaruuden Angola on voittanut 11 kertaa. Hopeaa se on saanut neljä kertaa ja pronssia kahdesti. == Arvokisasaavutukset == ===Olympialaiset=== * Moskova 1980 - ei selviytynyt kisoihin * Los Angeles 1984 - ei selviytynyt kisoihin * Soul 1988 - ei selviytynyt kisoihin * Barcelona 1992 - 10. * Atlanta 1996 - 11. * Sydney 2000 - 12. * Ateena 2004 - 12. * Peking 2008 - 12. === Koripallon MM-kilpailut === * Kolumbia 1982 - ei selviytynyt kisoihin * Espanja 1986 - 20. * Argentiina 1990 - 13. * Kanada 1994 - 16. * Kreikka 1998 - ei selviytynyt kisoihin * Yhdysvallat 2002 - 11. * Japani 2006 - 10. * Turkki 2010 - 15. * Espanja 2014 - 17. === Koripallon Afrikan-mestaruuskilpailut === * Marokko 1980 - seitsemäs * Somalia 1981 - kahdeksas * Egypti 1983 - hopeaa * Norsunluurannikko 1985 - hopeaa * Tunisia 1987 - pronssia * Angola 1989 - kultaa * Egypti 1992 - kultaa * Kenia 1993 - kultaa * Algeria 1995 - kultaa * Senegal 1997 - pronssia * Angola 1999 - kultaa * Marokko 2001 - kultaa * Egypti 2003 - kultaa * Algeria 2005 - kultaa * Angola 2007 - kultaa * Libya 2009 - kultaa * Madagaskar 2011 - hopeaa * Norsunluurannikko 2013 - kultaa * Tunisia 2015 - hopeaa == Lähteet == * === Viitteet === == Aiheesta muualla == *Esittely Africabasket.com- sivustolla Luokka:Angolan urheilu Luokka:Koripallomaajoukkueet
Toto (yritys)

Toto on japanilainen yritys, joka valmistaa kylpyhuonekalusteita kuten WC- istuimia. Se on alallaan Japanin suurin ja maailman neljänneksi suurin. Yhtiö on perustettu vuonna 1917. Sen kotipaikka on Kitakyūshū, mutta sillä on tehtaita eri puolilla maailmaa: Kiinassa, Taiwanissa, Thaimaassa, Indonesiassa, Yhdysvalloissa ja Englannissa. == Aiheesta muualla == *Kotisivu Toto
Sakurai

Sakurai () on Japanin kaupunki Honshūn saarella Kansain alueella Naran prefektuurissa. Se sijaitsee prefektuurin keskiosan tasankoalueen itäreunalla Naran eteläpuolella Yamatojoen varrella. Sakuraissa on 58 386 asukasta (vuonna 2017) ja sen pinta-ala on 98,91 neliökilometriä. Sakurai on vanhaa kulttuurialuetta ja muinaisen Yamaton valtion ja siten koko Japanin muodostumisen ydinaluetta, jossa on säilynyt esimerkiksi monia kofun- hautakumpuja ja muita historiallisia kohteita. Kaupungissa sijaitsevaa Ōmiwan pyhäkköä sanotaan Japanin vanhimmaksi. Muita merkittäviä uskonnollisia rakennuksia ovat Tanzanin pyhäkkö, joka tunnetaan ruskastaan, sekä Hase-deran, Abe Monju-inin ja Shōrin-jin buddhalaiset temppelit. Sakurai kehittyi keskiajalla temppelinaluskaupunkina ja myöhemmin postiasemana (shukuba). Kaupunkioikeudet Japanin nykyisen kunnallishallinnon puitteissa sille myönnettiin vuonna 1956. Merkittävä elinkeino on metsäteollisuus. Sakurai tunnetaan myös sōmen-nuudelien alkukotina. Sakuraita palvelevat JR Nishi- Nihonin Sakurai-linja ja Kintetsu-rautateiden Osaka-linja. == Kuvia == Tiedosto:Hasedera Sakurai Nara pref58s5s4272.jpg|Hase-deran buddhalainen temppeli Tiedosto:Omiwa-jinja haiden.JPG|Ōmiwa-jinjan šintolainen pyhäkkö == Lähteet == == Aiheesta muualla == * Kaupungin internetsivut Luokka:Naran prefektuurin kaupungit
Myöhäistriaskausi

Myöhäistriaskausi on geologinen ajanjakso, joka on viimeinen triaskauden epookeista. Vuoden 2013 arvioiden mukaan ajanjakso oli noin 237–201 miljoonaa vuotta sitten. Myöhäistriaskausi eli ylätriaskausi tunnetaan Euroopan kerrostumissa nimellä Keuper. Edellisellä kaudella, keskitriaskaudella, ilmestyneet dinosaurukset alkoivat kehittyä voimakkaasti tällä kaudella. Ilmestyi monia dinosauruslajeja, joista tunnetuimpia ovat kasvinsyöjä Plateosaurus, Coelophysis ja saalistaja Eoraptor. Keuperin kerrostumusta on löydetty sypressiä muistuttavien havupuiden Walchia, Voltzia fossiileja. Kausi päättyi noin 201,3 miljoonaa vuotta sitten suureen trias-jurakauden lajien joukkotuhoon, josta dinosaurukset selvisivät hengissä. == Myöhäistriaskauden jako == *Carnia-vaihe t7 noin 228,0 ± 2,0 – 216,5 ± 2,0 miljoonaa vuotta sitten. Ajoitus ei tarkasti määritelty, koska rajat arvioitu, ei mitattu suoraan. Tällä kaudella ilmestyi monia dinosauruslajeja, kuten saalistajat Eoraptor, Herrerasaurus, linnunlantioiset Pisanosaurus, Staurikosaurus ja sauropodomorfit Saturnalia ja Azendohsaurus. *Noricum-vaihe t6 216,5 ± 2,0 – 203,6 ± 1,5 miljoonaa vuotta sitten. *Rhaetia-vaihe t5 203,6 ± 1,5 – 199,6 ± 0,6 miljoonaa vuotta sitten. Jättimanner Pangea alkoi hajota. == Lähteet == Luokka:Triaskausi
Elistan kaupunkipiiri

Elistan kaupunkipiiri () on hallinnollinen alue Kalmukiassa Venäjällä. Se käsittää maan pääkaupungin Elistan ympäristöineen ja on rinnastettavissa tasavallan 13 piiriin. Elistan kaupunkipiiri rajoittuu Tselinnin piiriin muuten paitsi etelässä, jossa sen naapurina on Prijutnin piiri. Vuonna 2002 kaupunkipiirin alueella oli 108 511 asukasta, joista 104 254 asui Elistan kaupungissa, 3 638 Aršanin kylässä ja 619 näiden kahden ulkopuolisella alueella. Elistan kaupunkipiirin pinta-ala on 396,57 km², josta varsinaiseen kaupunkiin kuuluu 210,45 km² ja sitä ympäröivään alueeseen 186,12 km². ==Lähteet== Luokka:Kalmukian piirit
Kashihara

Kashihara () on Japanin kaupunki Honshūn saarella Kansain alueella Naran prefektuurissa. Se sijaitsee prefektuurin keskiosan tasankoalueella Naran eteläpuolella Asuka- ja Sogajokien varrella. Kashiharassa on 123 337 asukasta (vuonna 2017) ja sen pinta-ala on 39,56 neliökilometriä. Kashihara on vanhaa kulttuurialuetta, jossa on säilynyt lukuisia historiallisia kohteita. Legendan mukaan Japanin myyttinen ensimmäinen keisari Jinmu laskeutui sinne valloittaakseen Yamaton ja perusti sinne keisarillisen palatsin. Japanin lyhytaikainen pääkaupunki Fujiwara-kyō sijaitsi 600-luvun lopulla Kashiharan alueella Kagu-, Miminashi- ja Unebivuorten (Yamato sanzan) välissä. Myöhemmin Imain alue, nykyinen Imaichōn kaupunginosa, kehittyi merkittäväksi kauppakaupungiksi. Siellä on säilynyt runsaasti Edo-kauden vanhoja rakennuksia. Nykyinen Kashiharan kaupunki muodostettiin kuuden kunnan kuntaliitoksen myötä vuonna 1956; toisen maailmansodan jälkeen liikenteen solmukohdassa sijaitseva kaupunki on kasvanut voimakkaasti asuinlähiönä. Kashiharaa palvelevat JR Nishi-Nihonin Sakurai-linja sekä Kintetsu-rautateiden Osaka-linja, Kashihara-linja, Minami-Ōsaka-linja ja Yoshino-linja. == Kuvia == Tiedosto:橿原神宮にて Kashihara-jingū 2013.1.02 - panoramio (1).jpg|1800-luvulla rakennettu suuri Kashiharan pyhäkkö Tiedosto:Fujiwara-kyo CosmosField01.jpg|Fujiwara-kyōn sijaintipaikka nykyään == Lähteet == == Aiheesta muualla == * Kaupungin internetsivut Luokka:Naran prefektuurin kaupungit
Aršan (Kalmukia)

Aršan on kylä Elistan kaupunkipiirissä Kalmukian tasavallan länsiosassa Venäjällä. Se sijaitsee aivan tasavallan pääkaupungin Elistan läheisyydessä. Vuonna 2021 Aršanissa oli 3900 asukasta. == Lähteet == Luokka:Kalmukian maantiede
Shogun (albumi)

Shogun on floridalaisen metalliyhtye Triviumin neljäs studioalbumi, joka julkaistiin 30. syyskuuta 2008. Albumi nousi Suomen virallisen listan sijalle 17. == KappaleetShogun track listing @ultimate.guitar.com == # # # # # # # # # # # Bonuskappaleet # * # # == Kokoonpano == * Matt Heafy – laulu, kitarat * Corey Beaulieu – kitarat, taustalaulu * Paolo Gregoletto – basso, taustalaulu * Travis Smith – rummut == Arvostelut == * About.com: About.com * Allmusic: Allmusic review * Alternative Press: Alternative Press * Imperiumi: 7/10 * Metacritic: 66/100Metacritic aggregate * MetalSucks: MetalSucks * Soundi: Soundi * Sputnikmusic: Sputnikmusic == Lähteet == == Aiheesta muualla == * Shogun Discogsissa * Luokka:Vuoden 2008 albumit Luokka:Triviumin albumit